Forslag til EUROPA-PARLAMENTETS OG RÅDETS AFGØRELSE om anvendelse af Den Europæiske Fond for Tilpasning til Globaliseringen i henhold til punkt 28 i den interinstitutionelle aftale af 17. maj 2006 mellem Europa-Parlamentet, Rådet og Kommissionen om budgetdisciplin og forsvarlig økonomisk forvaltning (ansøgning EGF/2012/023 IT/ Antonio Merloni SpA, Italien) /* COM/2013/090 final - 2013/ () */





BEGRUNDELSE Punkt 28 i den interinstitutionelle aftale af 17. maj 2006 mellem Europa-Parlamentet, Rådet og Kommissionen om budgetdisciplin og forsvarlig økonomisk forvaltning[1] giver mulighed for gennem en fleksibilitetsmekanisme at anvende Den Europæiske Fond for Tilpasning til Globaliseringen (EGF) med et årligt loft på 500 mio. EUR ud over lofterne i den finansielle rammes relevante udgiftsområder. Betingelserne for støtte fra EGF er fastsat i Europa-Parlamentets og Rådets forordning (EF) nr. 1927/2006 af 20. december 2006 om oprettelse af Den Europæiske Fond for Tilpasning til Globaliseringen[2]. Den 29. december 2011 indsendte Italien en ansøgning EGF/2011/023 IT/ Antonio Merloni om økonomisk EGF-støtte som følge af afskedigelser i virksomheden Antonio Merloni SpA i Italien. Efter en nøje gennemgang af ansøgningen konkluderer Kommissionen i overensstemmelse med artikel 10 i forordning (EF) nr. 1927/2006, at betingelserne for økonomisk støtte i henhold til denne forordning er opfyldt. RESUMÉ AF ANSØGNINGEN OG ANALYSE Nøgledata: || EGF-referencenummer || EGF/2011/023 Medlemsstat || Italien Artikel 2 || litra a) Hovedvirksomhed || Antonio Merloni SpA Leverandører og producenter i efterfølgende produktionsled || 0 Referenceperiode || 23.8.2011 – 23.12.2011 Startdato for de individualiserede tilbud || 29.3.2012 Anvendelsestidspunkt || 29.12.2011 Afskedigelser i referenceperioden || 1 517 Afskedigelser før og efter referenceperioden || 0 Støtteberettigede afskedigelser i alt || 1 517 Afskedigede arbejdstagere, der er tiltænkt støtte || 1 517 Udgifter til de individualiserede tilbud (EUR) || 7 451 972 EGF-implementeringsomkostninger[3] i EUR || 298 000 EGF-implementeringsomkostninger i procent || 3,84 Samlet budget (EUR) || 7 749 972 EGF-støtte (65 %) i EUR || 5 037 482 1. Ansøgningen blev forelagt Kommissionen den 29. december 2011 og suppleret med yderligere oplysninger i tiden indtil den 4. september 2012. 2. Ansøgningen opfylder betingelserne for anvendelse af EGF i artikel 2, litra a), i forordning (EF) nr. 1927/2006 og blev indgivet inden for den frist på 10 uger, der er fastsat i forordningens artikel 5. Sammenhængen mellem afskedigelserne og de gennemgribende strukturelle ændringer i verdenshandelsmønstrene, som kan tilskrives globaliseringen eller den internationale finansielle og økonomiske krise 3. For at fastslå, at der er en sammenhæng mellem afskedigelserne og den internationale finansielle og økonomiske krise anfører Italien, at krisen har haft betydelige konsekvenser for sektoren for husholdningsapparater. Ifølge tilgængelige oplysninger[4] er der sket et betydeligt fald i fremstillingen af husholdningsapparater, hovedsagelig som følge af eksportfaldet især til USA (-30,5 % i 2009 sammenlignet med 2008) og til Japan (-11,40 % i samme periode). Produktionen af husholdnings­apparater faldt i EU-27 i tre på hinanden følgende år (2007 til 2009) sammenlignet med de relevante foregående år og steg lidt igen, men først i 2010. Fremstilling af husholdningsapparater - industrifremstillingsindeks (procentmæssig ændring sammenlignet med det foregående år) || 2006 || 2007 || 2008 || 2009 || 2010 EU-27 || 5,5 || -3,1 || -8,8 || -17,6 || 1,2 Italien || 4,0 || -1,4 || -13,8 || -24,2 || -6,3 Kilde: Eurostat 4. Tallet for Italien fulgte den samme negative tendens som gennemsnittet for EU-27, og faldet i eksporten var højere end gennemsnittet for EU-27. Eksporten til USA faldt med 44,59 % i 2009 sammenlignet med 2008 og til Japan med 29,87 %. I 2010 fortsatte den negative tendens for italienske husholdningsapparater. 5. For at opretholde sin markedsandel over for konkurrencen fra lande med lave arbejdsomkostninger, f.eks. Kina og Tyrkiet, ændrede Antonio Merloni SpA, som var den femtestørste producent af husholdningsapparater i Unionen i 2002, sin salgsstrategi og begyndte i 2006 at sælge sine produkter direkte gennem sine egne mærker. Da den internationale finansielle og økonomiske krise brød ud, fik virksomheden økonomiske vanskeligheder, som blev yderligere forværret af den pludselige stramning af betingelserne for adgang til finanskreditter. I 2007 stod Antonio Merloni med en omsætning på næsten 900 mio. EUR over for en gæld og fordringer på ca. 500 mio. EUR. Produktionstilbagegangen, som bevægede sig ligesom den negative tendens på europæisk plan, kombineret med finansielle begrænsninger, førte til en anmodning, der blev indgivet til ministeriet for økonomisk udvikling, om adgang til saneringsprocedurerne for store kriseramte virksomheder og endelig til indstillingen af virksomhedsaktiviteterne for Antonio Merloni SpA. I alt blev 2 217 arbejdstagere afskediget, hvoraf 700 blev overtaget af virksomheden QA Group SpA. Derfor omfatter denne ansøgning de 1 517 arbejdstagere, der stod uden job efter lukningen af Antonio Merloni SpA. 6. I sin vurdering af ansøgning EGF/2009/010 LT/Snaigė har Kommissionen allerede anført virkningen af den økonomiske og finansielle krise på de virksomheder, der er aktive inden for fremstillingen af husholdningsapparater. Dokumentation for antallet af afskedigelser og opfyldelse af kriterierne i artikel 2, litra a) 7. Italien indgav ansøgningen i medfør af interventionskriterierne i artikel 2, litra a), i forordning (EF) nr. 1927/2006, som forudsætter mindst 500 afskedigelser over en periode på fire måneder i en virksomhed i en medlemsstat, inklusive afskedigelser hos leverandører og producenter i efterfølgende produktionsled. 8. Ansøgningen vedrører 1 517 afskedigelser hos Antonio Merloni SpA i reference­perioden på fire måneder fra den 23. august 2011 til den 23. december 2011. Alle disse afskedigelser blev beregnet i overensstemmelse med artikel 2, stk. 2, tredje led, i forordning (EF) nr. 1927/2006. Kommissionen har fået den nødvendige bekræftelse som fastlagt i artikel 2, stk. 2, tredje led, på, at dette er det faktiske antal afskedigelser. Redegørelse for afskedigelsernes uforudseelighed 9. De italienske myndigheder gør gældende, at den finansielle og økonomiske krise har medført et pludseligt kollaps i verdensøkonomien med dramatiske konsekvenser for mange sektorer. Recessionen i sektoren for fremstilling af husholdningsapparater med en pludselig stramning af betingelserne for adgang til finanskreditter og en voldsom opbremsning i ordretilgangen er uden fortilfælde i nyere tid. Som et resultat af krisen har den økonomiske udvikling siden 2008 ikke fulgt tendenserne fra de foregående år. Lukningen af Antonio Merloni SpA og afskedigelserne kunne derfor hverken have været forudset eller afværget på en let måde. Identifikation af de virksomheder, der har gennemført afskedigelser, og de arbejdstagere, der er tiltænkt støtte 10. Ansøgningen vedrører 1 517 afskedigelser i virksomheden Antonio Merloni SpA. Alle disse arbejdstagere er tiltænkt støtte gennem de EGF-medfinansierede foranstaltninger. 11. De arbejdstagere, der er tiltænkt støtte, fordeler sig, som følger: Kategori || Nummer || Procent Mænd || 1 063 || 70,07 Kvinder || 454 || 29,93 EU-borgere || 1 450 || 95,58 Ikke-EU-borgere || 67 || 4,42 15-24-årige || 0 || 0,00 25-54-årige || 1 322 || 87,15 55-64-årige || 193 || 12,72 Over 64 år || 2 || 0,13 12. Blandt de arbejdstagere, der er tiltænkt støtte, har 71 langvarige helbredsproblemer eller handicap. 13. Fordelingen på faggrupper er, som følger: Kategori || Nummer || Procent Højtstående embedsmænd og virksomhedsledere || 8 || 0,53 Akademikere/eksperter || 14 || 0,92 Teknikere og fagfolk || 23 || 1,52 Kontoransatte || 50 || 3,30 Arbejdere inden for håndværk og lignende erhverv || 72 || 4,75 Anlægs- og maskinoperatører og samlebåndsarbejdere || 1 308 || 86,22 Elementær beskæftigelse || 42 || 2,76 14. De italienske myndigheder har i overensstemmelse med artikel 7 i forordning (EF) nr. 1927/2006 bekræftet, at man i EGF's forskellige gennemførelsesfaser, især med hensyn til adgangen til fonden, har ført og fortsat vil føre en politik for ligestilling mellem mænd og kvinder og en politik for ikke-forskelsbehandling. Beskrivelse af det pågældende geografiske område og de relevante myndigheder og andre interessenter 15. De områder, der er berørt af afskedigelserne, er regionerne Marche og Umbrien og især provinserne Ancona og Perugia, hvor produktionsanlæggene for Antonio Merloni SpA befandt sig. 16. Som følge af den internationale økonomiske og finansielle krise er antallet af virksomheder, der er aktive i begge provinser, gået tilbage. Der har også været en gradvis udvikling af den tertiære sektor, hvilket har medført en reduktion inden for landbrug, handel og industri. I Ancona er landbrugsvirksomhederne gået tilbage med 1,2 % og tegner sig nu for 18,8 % af det samlede antal aktive virksomheder. Fremstillingssektoren er forblevet ret stabil, hvorimod antallet af virksomheder inden for handelssektoren har oplevet en mindre stigning (+0,3 %) og udgør nu 26,4 % af det samlede antal virksomheder i provinsen. Denne andel er dog lavere end det nationale gennemsnit (27,2 %). Alle disse tal henviser til 2010 sammenholdt med det foregående år. I Perugia faldt antallet af landbrugsvirksomheder i samme periode med 0,9 %, men udgør dog stadig 22,6 % af de samlede aktive virksomheder i provinsen. Fremstillingssektoren er også gået lidt tilbage (-0,6%%), hvorimod antallet af virksomheder inden for handelssektoren steg (+1,1%%) og udgør nu 23,4 % af de samlede virksomheder. Som i Ancona er andelen af handels­virksomheder som en procentdel af alle virksomheder i provinsen (23,4 %) imidlertid lavere end det nationale gennemsnit. 17. De vigtigste interessenter er regionerne Umbrien og Marche og især de offentlige myndigheder i Perugia og Ancona, såvel som følgende fagforeninger: FIM-CISL[5], FIOM-CGIL[6], UILM-UIL[7], UGL metalmeccanici[8] og RSU[9]. Afskedigelsernes forventede virkning på beskæftigelsessituationen på lokalt, regionalt og nationalt plan 18. I årene før krisen havde begge provinser Ancona og Perugia en arbejdsløshed, der var lavere end det nationale gennemsnit. I 2009 steg ledigheden med 40 % sammenlignet med det foregående år, hvorimod ledigheden forblev stabil i 2010 i Perugia og faldt i Ancona hovedsageligt som følge af faldet i aktiviteten og ikke så meget som følge af stigende beskæftigelse. I 2009 faldt det regionale BNP i forhold til det foregående år med ca. 3 %, og industriomsætningen gik tilbage med 14,6 % i Marche og med 16,4 % i Umbrien. Denne tilbagegang førte til en stigning i antallet af timer under CIG-ordningen[10] inden for fremstillingssektoren med 368 % i Marche og med 444 % i Umbrien. De 1 517 afskedigelser i virksomheden Antonio Merloni SpA, der er omfattet af denne ansøgning, har yderligere forværret situationen. Den samordnede pakke af individualiserede tilbud, der søges om støtte til, og en opdeling af de anslåede omkostninger, herunder oplysninger om komplementariteten med foranstaltninger, der modtager støtte gennem strukturfondene 19. Alle nedenstående foranstaltninger udgør en samordnet pakke af individualiserede tilbud, der har til formål at hjælpe arbejdstagerne med at vende tilbage til arbejdsmarkedet: – Erhvervsvejledning: En række strukturerede interview og målrettede instrumenter som f.eks. færdighedsanalyse og udarbejdelsen af en profil vedrørende beskæf­tigelsesegnetheden for at kunne udpege områder, hvor arbejdstagerne kan for­bedre deres færdigheder og få støtte til at indkredse deres erhvervsmæssige mål. – Hjælp til jobsøgning: Det omfatter udviklingen af en personaliseret strategi med selvpromoverende foranstaltninger og jobsøgning. Arbejdstagere får hjælp til jobsøgning hos interesserede virksomheder og får støtte gennem udvælgelses­processen, og om nødvendigt i form af særlig skoling, der skal hjælpe dem til at påtage sig arbejdstilbud hos de relevante virksomheder. – Fremme af iværksættelse: Vejledning til afskedigede arbejdstagere med iværksætteridéer med henblik på at planlægge nye virksomhedsaktiviteter. – Erhvervsuddannelse og opkvalificering: De afskedigede arbejdstagere får en uddannelsesvoucher af en gennemsnitlig værdi på 1 300 EUR, som de kan bruge på deres uddannelsesforløb. Voucheren kan anvendes på en kvalificeret uddannelsesinstitution eller i en virksomhed, hvor afskedigede arbejdstagere videreuddannes efter deres ansættelse, eller i en virksomhed, der yder intern uddannelse. Voucheren er tæt knyttet til den enkelte arbejdstagers aftalte genindslusningsforløb. – Vejledning for personer over 50 år: Denne foranstaltning har til formål at yde særlige støtte til arbejdstagere over 50 for at tilskynde disse til at forblive på arbejdsmarkedet. – Tilskud til jobsøgning: For hver dag, de deltager i EGF-foranstaltningerne, modtager arbejdstagerne et tilskud, der svarer til en dagssats i den italienske understøttelsesordning "CIGS". – Ansættelsestilskud: Dette beløb kommer de afskedigede arbejdstagere til gode og letter deres tilbagevenden til arbejdsmarkedet på tidsubegrænsede arbejds­kontrakter hos en anden virksomhed. Det relativt store beløb på 5 000 EUR pr. arbejdstager, som betales til den nye arbejdsgiver for ansættelse af de mest ugunstigt stillede og dårligt uddannede arbejdstagere, afspejler den investering, som pålægges den nye arbejdsgiver for at videreuddanne arbejdstagerne og forberede dem på deres nye arbejdsopgaver. – Bidrag til udgifter ved pendling: De arbejdstagere, der deltager i foranstalt­ningerne, modtager op til 300 EUR som et bidrag til deres rejseudgifter, når de er nødt til at pendle mere end 25 km til den by, hvor foranstaltningerne finder sted. – Støtte til udgifter ved bopælsændring: Arbejdstagere, der accepterer et arbejde, der medfører bopælsændring, modtager et mobilitetstilskud på 5 000 EUR til dækning af de dermed forbundne udgifter. Tilskuddet betales som et engangsbeløb mod forelæggelse af dokumentation for de afholdte udgifter. 20. De EGF-implementeringsomkostninger, der er medtaget i ansøgningen i overensstemmelse med artikel 3 i forordning (EF) nr. 1927/2006, dækker forberedelser, forvaltning og kontrolaktiviteter samt oplysning og reklame. 21. De individualiserede tilbud, der forelægges af de italienske myndigheder, er aktive arbejdsmarkedsforanstaltninger, som falder ind under de i artikel 3 i forordning (EF) nr. 1927/2006 fastlagte støtteberettigede foranstaltninger. De italienske myndigheder anslår de samlede omkostninger til 7 749 972 EUR, hvoraf udgifterne til de individualiserede tilbud er på 7 451 972 EUR, og EGF-implementerings­omkostningerne er på 298 000 EUR (3,84 % af det samlede beløb). Der anmodes om EGF-støtte på i alt 5 037 482 EUR (65 % af de samlede omkostninger). Foranstaltninger || Anslået antal arbejdstagere, som er tiltænkt støtte || Anslåede omkostninger pr. arbejds­tager, som er tiltænkt støtte (i EUR) || Samlede omkostninger i EUR (EGF og national medfinansiering) Individualiserede tilbud (artikel 3, stk. 1, i forordning (EF) nr. 1927/2006) Erhvervsvejledning (Orientamento professionale) || 1 517 || 36 || 54 612 Hjælp til jobsøgning (Assistenza alla ricerca attiva) || 1 517 || 180 || 273 060 Fremme af iværksættelse (Assistenza all'autoimprenditorialità) || 280 || 240 || 67 200 Erhvervsuddannelse og opkvalificering (Voucher formativo) || 1 011 || 1 300 || 1 314 300 Vejledning for personer over 50 (Misure spechifiche di stimolo per lavoratori muri) || 280 || 210 || 58 800 Tilskud til jobsøgning (Indennita per la ricerca attiva) || 1 517 || 2 000 || 3 034 000 Ansættelsestilskud (Bonus assunzionali) || 400 || 5 000 || 2 000 000 Bidrag til udgifter ved pendling (Contributo per la mobilità formativa) || 500 || 300 || 150 000 Støtte til udgifter ved bopælsændring (Bonus per la mobilità territoriale) || 100 || 5 000 || 500 000 Subtotal - individualiserede tilbud || || 7 451 972 EGF-implementeringsomkostninger (artikel 3, stk. 3, i forordning (EF) nr. 1927/2006) Forberedelser || || 30 000 Styring || || 125 000 Oplysning og reklame || || 36 000 Kontrolaktiviteter || || 107 000 Subtotal - EGF-implementeringsomkostninger || || 298 000 Samlede anslåede udgifter || || 7 749 972 EGF-støtte (65 % af de samlede udgifter) || || 5 037 482 22. De italienske myndigheder bekræfter, at ovennævnte foranstaltninger suppleres af foranstaltninger, som er finansieret af strukturfondene. Ifølge de italienske myndigheder er der sørget for, at der ikke finder dobbeltfinansiering sted, gennem en permanent koordinering mellem de institutionelle aktører, der har ansvaret for planlægning og forvaltning af de økonomiske ressourcer under strukturfondene og EGF. Datoen/datoerne for iværksættelse eller planlagt iværksættelse af de individualiserede tilbud til de berørte arbejdstagere 23. Den 29. marts 2012 iværksatte Italien de individualiserede tilbud i den samordnede pakke, som EGF anmodes om at medfinansiere, for de berørte arbejdstagere. Denne dato markerer således begyndelsen af støtteberettigelsesperioden for enhver EGF-støtte. Procedurer for høring af arbejdsmarkedets parter 24. Muligheden for at anvende EGF-støtte blev indarbejdet i aftalen "Accordo di Programma", der blev underskrevet i 2010 af ministeriet for økonomisk udvikling og regionerne Emilia Romagna, Marche og Umbrien, og som arbejdsmarkedets parter efterfølgende tilsluttede sig. I november 2011 blev arbejdsmarkedets parter hørt om den samordnede pakke af EGF-medfinansierede foranstaltninger. Endvidere vil koordinationsgruppen for "Accordo di Programma" føre tilsyn med gennemførelsen af EGF-foranstaltningerne. 25. De italienske myndigheder bekræftede, at kravene i den nationale lovgivning og EU-lovgivningen vedrørende kollektiv afskedigelse er blevet overholdt. Oplysninger om foranstaltninger, som er obligatoriske i henhold til national lovgivning eller kollektive aftaler 26. Med hensyn til de kriterier, der er fastsat i artikel 6 i forordning (EF) nr. 1927/2006, kunne de italienske myndigheder i deres ansøgning: · bekræfte, at den økonomiske EGF-støtte ikke erstatter foranstaltninger, som det påhviler virksomheder at gennemføre i henhold til national lovgivning eller kollektive aftaler · dokumentere, at de påtænkte aktioner er støtte til de enkelte arbejdstagere og ikke skal tjene til omlægning af virksomheder eller sektorer · bekræfte, at de ovennævnte støtteberettigede foranstaltninger ikke får støtte fra andre af EU's finansielle instrumenter. Forvaltnings- og kontrolsystemer 27. Italien har meddelt Kommissionen, at den finansielle støtte vil blive forvaltet og kontrolleret af de samme organer som dem, der forvalter og kontrollerer Den Europæiske Socialfond. Regionerne Marche og Umbrien vil optræde som formidlingsorgan for forvaltningsmyndigheden. Finansiering 28. På grundlag af ansøgningen fra Italien beløber den foreslåede EGF-støtte til den samordnede pakke af individualiserede tilbud sig til 5 037 482 EGF (inklusive EGF-implementeringsomkostninger), hvilket svarer til 65 % af de samlede omkostninger. Kommissionens foreslåede tildelinger fra fonden er baseret på oplysninger fra Italien. 29. Under hensyn til den maksimale støtte fra EGF i henhold til artikel 10, stk. 1, i forordning (EF) nr. 1927/2006 og mulighederne for omfordeling af bevillinger foreslår Kommissionen at anvende EGF til at dække hele det ovennævnte beløb, der opføres under udgiftsområde 1a i den finansielle ramme. 30. Med det foreslåede økonomiske støttebeløb er der fortsat over 25 % af det maksimale årlige beløb, der er øremærket til EGF, til rådighed til tildelinger i årets sidste fire måneder, jf. artikel 12, stk. 6, i forordning (EF) nr. 1927/2006. 31. Med dette forslag om at anvende EGF indleder Kommissionen den forenklede trepartsprocedure, jf. punkt 28 i den interinstitutionelle aftale af 17. maj 2006, for at sikre, at budgetmyndighedens to parter er enige i, at det er nødvendigt at anvende fonden, og kan tilslutte sig det beløb, der anmodes om. Kommissionen opfordrer den af budgetmyndighedens to parter, som på rette politiske niveau først når til enighed om udkastet til forslaget om anvendelse af fonden, til at underrette den anden part og Kommissionen om sine hensigter. Hvis den ene af budgetmyndighedens to parter ikke kan give sin tilslutning, indkaldes der til et formelt trepartsmøde. 32. Kommissionen forelægger særskilt en anmodning om overførsel for at få specifikke forpligtelses- og betalingsbevillinger opført på budgettet for 2013, jf. punkt 28 i den interinstitutionelle aftale af 17. maj 2006. Kilder til betalingsbevillinger 33. Bevillingerne fra EGF-budgetposten vil blive anvendt til at dække beløbet på 5 037 482 EUR, som er nødvendigt i forbindelse med denne ansøgning. Forslag til EUROPA-PARLAMENTETS OG RÅDETS AFGØRELSE om anvendelse af Den Europæiske Fond for Tilpasning til Globaliseringen i henhold til punkt 28 i den interinstitutionelle aftale af 17. maj 2006 mellem Europa-Parlamentet, Rådet og Kommissionen om budgetdisciplin og forsvarlig økonomisk forvaltning (ansøgning EGF/2012/023 IT/ Antonio Merloni SpA, Italien) EUROPA-PARLAMENTET OG RÅDET FOR DEN EUROPÆISKE UNION HAR — under henvisning til traktaten om Den Europæiske Unions funktionsmåde, under henvisning til den interinstitutionelle aftale af 17. maj 2006 mellem Europa-Parlamentet, Rådet og Kommissionen om budgetdisciplin og forsvarlig økonomisk forvaltning[11], særlig punkt 28, under henvisning til Europa-Parlamentets og Rådets forordning (EF) nr. 1927/2006 af 20. december 2006 om oprettelse af Den Europæiske Fond for Tilpasning til Globaliseringen[12], særlig artikel 12, stk. 3, under henvisning til forslag fra Europa-Kommissionen[13], og ud fra følgende betragtninger: (1) Den Europæiske Fond for Tilpasning til Globaliseringen (EGF) blev oprettet med henblik på at yde supplerende støtte til arbejdstagere, der afskediges som følge af gennemgribende strukturelle ændringer i verdenshandelsmønstrene, som kan tilskrives globaliseringen, og at hjælpe dem med at vende tilbage til arbejdsmarkedet. (2) Anvendelsesområdet for EGF blev udvidet for ansøgninger indgivet fra den 1. maj 2009 til den 30. december 2011, således at det også omfatter støtte til arbejdstagere, der bliver afskediget som en direkte følge af den internationale finansielle og økonomiske krise. (3) Den interinstitutionelle aftale af 17. maj 2006 giver mulighed for at anvende EGF inden for et årligt loft på 500 mio. EUR. (4) Italien indgav den 29. december 2011 en ansøgning om anvendelse af EGF i forbindelse med afskedigelser i virksomheden Antonio Merloni SpA og supplerede den med yderligere oplysninger frem til den 4. september 2012. Ansøgningen opfylder kravene til fastlæggelse af støttebeløbets størrelse, jf. artikel 10 i forordning (EF) nr. 1927/2006. Kommissionen foreslår derfor, at der ydes en støtte på 5 037 482 EUR. (5) Der bør derfor som følge af Italiens ansøgning ydes økonomisk EGF-støtte — VEDTAGET DENNE AFGØRELSE: Artikel 1 Inden for rammerne af Den Europæiske Unions almindelige budget for regnskabsåret 2013 stilles der et beløb til rådighed fra Den Europæiske Fond for Tilpasning til Globaliseringen (EGF) på 5 037 482 EUR i form af forpligtelses- og betalingsbevillinger. Artikel 2 Denne afgørelse offentliggøres i Den Europæiske Unions Tidende. Udfærdiget i Bruxelles, den […]. På Europa-Parlamentets vegne På Rådets vegne Formand Formand [1] EUT C 139 af 14.6.2006, s. 1. [2] EUT L 406 af 30.12.2006, s. 1. [3] I overensstemmelse med artikel 3, stk. 3, i forordning (EF) nr. 1927/2006. [4] Eurostat, EU-27 handel siden 1988 (SITC). [5] Federazione Italiana Metalmeccanici – Confederazione Italiana Sindacato Lavoratori. [6] Federazione Impiegati e Operai Metallurgici. [7] Unione Italiana lavoratori Metalmeccanici – Confederazione General Italiana del Lavoro. [8] Unione Generale del Lavoro Metalmeccanici. [9] Rappresentanza Sindacale Unitaria. [10] CIG er en ordning under italiensk lovgivning, der består af en finansiel ydelse betalt af det nationale socialsikringsinstitut (Istituto Nazionale della Previdenza Sociale-INPS) for arbejdstagere, der er suspenderet fra deltagelse i arbejdsforanstaltninger, eller som arbejder på reduceret tid. [11] EUT C 139 af 14.6.2006, s. 1. [12] EUT L 406 af 30.12.2006, s. 1. [13] EUT C […] af […], s. […].